కేసరి (మరాఠీ వార్తాపత్రిక)

కేసరి అనేది ఒక మరాఠీ వార్తాపత్రిక. 1881, జనవరి 4న భారత స్వాతంత్ర్య ఉద్యమ ప్రముఖ నాయకుడు లోకమాన్య బాల గంగాధర్ తిలక్ ఈ పత్రికను స్థాపించాడు. ఈ వార్తాపత్రిక భారత జాతీయ స్వాతంత్ర్య ఉద్యమానికి ప్రతినిధిగా ఉపయోగించబడింది. కేసరి మరాఠా ట్రస్ట్, తిలక్ వారసులు దీనిని ప్రచురిస్తున్నారు.

బాల గంగాధర్ తిలక్ తన రెండు వార్తాపత్రికలు కేసరిని మరాఠీలో, మహరత్తా (కేసరి-మరాఠా ట్రస్ట్ ద్వారా నడపబడుతోంది) ఆంగ్లంలో కేసరి వాడ, నారాయణ్ పేట, పూణే నుండి నడిపేవారు. ఈ వార్తాపత్రికలను మొదట చిప్లుంకర్, అగార్కర్, తిలక్ సహకారంతో ప్రారంభించారు.

 ప్రారంభ సంవత్సరాలు, సంపాదకులు, రచయితలు 
కేసరి సంపాదకులలో అగార్కర్ (దాని మొదటి సంపాదకుడు), చిప్లుంకర్, తిలక్ వంటి అనేక మంది స్వాతంత్ర్య సమరయోధులు, సామాజిక కార్యకర్తలు/సంస్కర్తలు ఉన్నారు. 1887లో అగార్కర్ కేసరిని విడిచిపెట్టి తన సొంత వార్తాపత్రిక సుధారక్ (ది రిఫార్మర్)ను ప్రారంభించాడు, ఆ తర్వాత తిలక్ ఆ పత్రికను స్వయంగా నిర్వహించడం కొనసాగించాడు. తిలక్ సన్నిహితుడైన నరసింహ చింతమన్ కేల్కర్ 1897, 1908లో తిలక్ జైలు పాలైనప్పుడు రెండుసార్లు సంపాదకుడిగా పనిచేశాడు.

 1897 కేసరి ప్రాసిక్యూషన్ 
1897 కేసరి ప్రాసిక్యూషన్ ముగిసిన తర్వాత స్వామి వివేకానంద నుండి తనకు అందిన లేఖ అనేక ఇతర లేఖలతో పాటు నాశనం చేయబడి ఉంటుందని బాల గంగాధర్ తిలక్ పేర్కొన్నాడు

 ప్రస్తుతం 
లోకమాన్య బాలగంగాధర్ తిలక్ ముని మనవడు దీపక్ తిలక్ సంపాదకత్వంలో ది డైలీ కేసరి అనే ఆన్‌లైన్ మరాఠీ పత్రిక ప్రచురించబడుతూనే ఉంది.

 కేసరి వాడా, తిలక్ మ్యూజియం 
ఈ వాడాను మొదట గైక్వాడ్వాడ అని పిలిచేవారు, బరోడా సంస్థానం మహారాజు సాయాజీరావు గైక్వాడ్ III యాజమాన్యంలో ఉండేది. దీనిని 1905 లో మహారాజు తిలక్ కు సరసమైన ధరకు అమ్మేశాడు. తిలక్ వార్తాపత్రికను ప్రచురించిన అసలు వాడా (ఆవరణ/భవనం కోసం మరాఠీ ) ఇప్పటికీ కేసరి కార్యాలయాలను కలిగి ఉంది. కేసరి కార్యాలయాలతో పాటు, ప్రాంగణంలో తిలక్ మ్యూజియం, కేసరి-మరాఠా లైబ్రరీ ఉన్నాయి. ఇవి తిలక్ జ్ఞాపకాలతో సహా ఆయన వ్రాసే డెస్క్, అనేక అసలు పత్రాలు, 1907 లో స్టట్‌గార్ట్‌లో మేడమ్ కామా ఆవిష్కరించిన మొదటి భారత జాతీయ జెండాను కలిగి ఉన్నాయి. గణపతి పండుగ సమయంలో, వాడాను పెద్ద సంఖ్యలో ప్రజలు సందర్శిస్తారు.

 మూలాలు 

వర్గం:పత్రికలు
వర్గం:1881 స్థాపితాలు